armvectores/hy_wikipedia_2023 huggingface dataset:
Ազատ ոճի ըմբշամարտ

Ազատ ոճի ըմբշամարտ, մարզաձև, որը ներառված է օլիմպիական խաղերի ծրագրում։
Անցկացվում են աշխարհի, Եվրոպայի, այլ մայրցամաքների ու պետությունների առաջնությունները։


== Մրցության կանոնները ==
Ազատ ոճի  ըմբշամարտ մրցումների ժամանակ մրցակիցները տարբեր տեխնիկական հնարքներով ձգտում են հաղթանակի հասնել միմյանց նկատմամբ։ Հնարքներ կատարելիս արգելվում է կատարել հոդերի շարժումներին հակառակ և խեղդող հնարքներ։ Գոտեմարտի տևողությունը 6 րոպե է։ Այն բաղկացած է 2-րոպեանոց երեք մրցամասերից՝ 30 վայրկյանանոց ընդմիջումներով։ Առաջին մրցամասի հաղթող է ճանաչվում ավելի շատ միավորներ ունեցող ըմբիշը։ Եթե ըմբիշներից մեկի առավելությունը մեկ մրցամասում հասնում է 6 միավորի, մրցամասը դադարեցվում է և այդ մրցամասի հաղթող է ճանաչվում միավորների առավելություն ունեցող ըմբիշը։ Եթե առաջին երկու մրցամասերում հաղթում է նույն ըմբիշը, ապա նրան շնորհվում է հաղթանակ՝ առանց երրորդ մրցամասի անցկացման։
Մաքուր հաղթանակի դեպքում գոտեմարտն ավարտվում է։ Եթե առաջին երկու մրցամարտերն ավարտվում են և՛ մեկ, և՛ մյուս ըմբիշի հաղթանակով, ապա, առանց միավորները հաշվի առնելու, անցկացվում է երրորդ մրցամասը, որում հաղթանակը որոշվում է միավորների առավելությամբ։
Ոչ ոքիի դեպքում վիճակահանությամբ որոշվում է մրցակցի ոտքից բռնող ըմբիշը։ Եթե բռնվածք կատարող ըմբիշը 30 վայրկյանի ընթացքում միավոր չի շահում, հաղթանակը տրվում է մրցակցին։ Տեխնիկական հնարքները գնահատվում են 1,2,3 միավորով, իսկ մեծ ամպլիտուդայով (լայնույթով) կատարված հնարքը՝ 5 միավորով։ Գոտեմարտը վարում են 3 մրցավարներ, որոնցից մեկը՝ գորգի վրա։ Հաղթող է ճանաչվում մրցամարտի ավարտից հետո ավելի շատ միավորներ վաստակած մարզիկը կամ մրցակցին թիակների վրա պառկեցնող ըմբշամարտիկը։ Մարզիկները գոտեմարտում են 9 մետր տրամագիծ և փափուկ ծածկույթ ունեցող շրջանաձև մրցագորգի վրա։


== Աղբյուրներ ==
Սվերդլովսկի շրջան (Օրյոլի մարզ)

Անվան այլ կիրառումների համար տե՛ս՝ Սվերդլովսկի շրջան (այլ կիրառումներ)Սվերդլովսկի շրջան (ռուս.՝ Свердловский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Զմիյովկա։


== Աշխարհագրություն ==
Շրջանի տարածքի մակերեսը կազմում է 1061,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17626 մարդ։ Բնակչության խտությունը կազմում էր 16,61 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հովհաննես Վարդանյան

Հովհաննես (Օննիկ) Տիգրանի Վարդանյան (1901, Թիֆլիս - մահվան մասին տվյալները բացակայում են), հայ գեղանկարիչ։


== Կենսագրություն ==
1928 թվականին ավարտել է Թբիլիսիի գեղարվեստի ակադեմիան։ 1937 թվականից մասնակցել է ցուցահանդեսների։ Գլխավոր գործերից են՝ «Սուխումի ծովափին», «Հին Թիֆլիսը», «Կատերներ», «Ալազանի հովիտը», «Բորժոմի»։


== Ծանոթագրություններ ==
Fashion Collection

Fashion Collection (ռուս.՝ Модная Коллекция, Նորաձևության հավաքածու), նորաձևության մասին առաջին ռուսական պարբերականը, հրատարակվում է 2003 թվականից Մոսկվայում, «Global Media International» հրատարակության կողմից։


== Պատմություն ==
Հրատարակության առաջին համարը թողարկվել է 2003 թվականին։ Ամսագրի ստեղծման գաղափարը պատկանում է Մարինե Դեմչենկոյին, ով ստեղծման օրվանից դրա անփոփոխ գլխավոր խմբագիրն է։ Ամսագրի էջերում հրապարակվում են հարցազրույցներ հայտնի մարդկանց հետ, նորաձևության և գեղեցկության ոլորտում հայտնի ոճաբանների և փորձագետների խորհուրդներ, նորաձևության և արվեստի աշխարհում արդիական նորություններ, ինչպես նաև` նորաձև ֆոտոսեսիաներ։


== Տարածում ==
Պարբերականը մասնաճյուղերի ցանց ունի Ռուսաստանի 15 շրջաններում, ինչպես նաև` Բելառուսում, Ղազախստանում և Ղրղզստանում։ Պարբերականի գլխավոր գրասենյակը գտնվում է Մոսկվայում։ «Fashion Collection»-ի շրջանային բոլոր համարները միավորված են մեկ ընդհանուր խմբագրական քաղաքականությամբ, նույնն է բոլորի շապիկը։ Տեղական գրասենյակները տեղադրում են յուրաքանչյուր քաղաքի համար ակտուալ բովանդակություն։ Սկսվել է հրապարակվել 2014-2015 թվականների ձմռանը. տարածվել է Ֆրանսիայում և Մոնակոյում։ Պարբերականի տպաքանակը 111.000 օրինակ է։


== Մրցանակներ ==
2011 թվականին «Fashion Collection»-ը ստացել է «Fashion TV» հեռուստաալիքի «Առաջին ռուսական պարբերական նորաձևության մասին» անվանակարգի մրցանակ։
2014 թվականին Մարինա Դեմչենկոն «Ամենաոճային գլխավոր խմբագիր» անվանակարգում ստացել է «Fashion TV»-ի մրցանակ։


== Ծանոթագրություններ ==


== Արտաքին հղումներ ==
http://www.fcollection.ru
Պապարացի

Պապարացի (իտալ.` paparazzi, ♂ - պապարացո, ♀ - պապարացա), իտալերեն եզրույթ, որը սովորաբար վերաբերում է այն ֆոտոլրագրողներին, ովքեր լուսանկարում են հայտնի մարզիկների, հեռուստատեսային կամ կինոյի դերասանների, քաղաքական գործիչների և այլ հայտնի մարդկանց` երբեմն առանց վերջիններիս համաձայնության և տեղեկացվածության։ Պապարացիներն անկախ պայմանագրեր են կնքում բուլվարային կազմակերպությունների հետ և կապ չունեն որևէ լրատվական գործակալության հետ։ Հայտնի անձինք սովորաբար չեն սատարում պապարացիների վարքը՝ վերջիններիս համարելով անընդունելի և զայրացուցիչ։
Պապարացիները սովորաբար դրսևորում են կոպիտ պահելաձև։ Շատ աստղեր նշում են, որ որոշ պապարացիներ բառացիորեն ներխուժել են իրենց անձնական տարածք, իսկ ոմանք էլ հրամայել են իրենց զուսպ մնալ և չշարժվել։


== Բառի ծագում ==

Բառը այս իմաստով գործածության մեջ է մտել 1960 թվականին Ֆեդերիկո Ֆելինիի «Քաղցր կյանք» ֆիլմի թողարկումից հետո, որի գլխավոր հերոսի ընկերոջ անունը Պապարացցո էր (դերասան Վալտեր Սանտեսսո)։ Պապարացցոյի նախատիպը Ֆելլինիի ընկերը ու հայտնի իտալացի լուսանկարիչն էր՝ Տացիո Սեկյարոլին։ Գոյություն ունեն այդ անվան առաջացման մի շարք տեսություններ, որոնցից մի քանիսը առաջարկել է հենց ինքը Ֆելլինին։ Ըստ  այդ տեսություններից մեկի Ֆելլինին  և ֆիլմի  սցենարիստ Էննիո Ֆլայանոն վերցրել են այդ բառը Ջորջ Գիսսինգի ճանապարհային  նշումների գրքից «By the Jonian sea» (1901), որում նշվում է ոմն Կորիոլիանո Պապարացցոն, որը Կալաբրիայի հյուրանոցներից մեկի տերն էր։ Համաձայն մեկ այլ տեսության՝ Ֆլայանոն հորինել է այդ անունը՝ ասոցացնելով տեսախցիկի արձակած ձայնը կակղամորթների վահանակների փակվելու ձայնի հետ։ XIX դարի իտալական կենդանաբանական աշխատանքներում Paparazzi di mare  («ծովային պապարացի») բառակապակցությունը օգտագործվում է մակտրերի ընտանիքին պատկանող կաղկամորթների մասին խոսելիս (Mactra stultorum):
Ռեժիսորը այդ կերպարին կերտել է որպես հետաքրքրասեր ու անհանգստացնող մի լուսանկարիչ, որը նման է մոծակի։ Ֆելլինին պատմել է, որ այդ անունը ինքը փոխառել է իր դասընկերներից մեկից, ում իր արագ խոսելու պատճառով անվանում էին Պապարացցո։ Ավելի ուշ «պապարացի»  բառը հիմնականում օգտագործվել է տարբեր լեզուներով ու վերաբերել այն լուսանկարիչներին, որոնք հետևում են հայտնի մարդկանց վարկաբեկող նկար ձեռք բերելու համար։


== Առանձին դեպքեր ==
XX դարի սկզբին գոյություն ունեին լուսանկարիչներ, ովքեր ժամերով թաքնվում էին, որպեսզի նկարահանեն ինչ-որ հետաքրքիր կամ վարկաբեկող տեսարան։ Նրանց հետևում էին ու ենթարկում ծեծի։
Ըստ վարկածներից մեկի, ավտովթարի պատճառը, որի ընթացքում 1997 թ. օգոստոսի 31-ին մահացել է արքայադուստր Դիանան, եղել է այն, որ իրեն հետևում էին պապարացցիները։ Սակայն 2008 թ. դատարանը գտել է, որ արքայադուստրը մահացել է իր հարբած վարորդի ու հետևող մեքենաների անզգուշության պատճառով։


== Ծանոթագրություններ ==
Իոնա Յակիր

Իոնա Էմանուիլովիչ Յակիր (ռուս.՝ Иона Эммануилович Якир, օգոստոսի 3 (15), 1896, Քիշնև, Բեսարաբյան գուբերնիա, Ռուսական կայսրություն - հունիսի 12, 1937(1937-06-12), Մոսկվա, ԽՍՀՄ), խորհրդային ռազմական գործիչ, բանակի 1-ին կարգի հրամանատար (1935), ԽՄԿԿ անդամ (1917)։
1917 թվականի Փետրվարյան հեղափոխությունից հետո Քիշնևում տարել է հակապատերազմական պրոպագանդա։ 1917 թվականի վերջին ընտրվել է Բեսարաբիայի հեղկոմի անդամ։ 1918 թվականի հունվարին ղեկավարել է ռումինական ուժերի հանդես եկող կարմիրգվարդիականների ջոկատը, այնուհետև եղել է 8-րդ բանակի ՌՀԻ անդամ, 45-րդ դիվիզիայի, 12-րդ բանակի խմբի (1919 թ.), Հարավ-արևմտյան ռազմաճակատի մի շարք զորախմբերի (1920 թ.) հրամանատար։ 1921 - 1924 թվականներին գլխավորել է Ղրիմի և Կիևի ռազմական շրջանների զորքերը և Կիևի ռազմական օկրուգը։
1924 - 1925 թվականներին եղել է ԲԳԿԲ ռազմական ուսումնական հաստատությունների գլխավոր վարչության պետ, 1925-1937 թվականներին՝ Ուկրաինա (ավելի ուշ Կիևի) ռազմական օկրուգի զորամասերի հրամանատար, 1930-1934 թվականներին՝ ԽՍՀՄ ՌՀՈւ և 1936 թվականից՝ ԽՍՀՄ Պաշտպանության ժողկոմատի ռազմական խորհրդի անդամ։ Եղել է նաև ԽՄԿԿ 10-12-րդ, 14-17-րդ համագումարների պատգամավոր։ 1934 թվականից ՀամԿ(բ) կԿ անդամ, ԽՍՀՄ Կենտգործկոմի անդամ։
Պարգևատրվել է Կարմիր դրոշի 3 շքանշանով։
Գորբաչևո (գյուղ, Օկուլովսկի շրջան)

Գորբաչևո (ռուս.՝ Горбачево), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը ըստ վերջին գրանցված տվյալների կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջորջիա Սթենուեյ

Ջորջիա Մարի Սթենուեյ (անգլ.՝ Georgia Marie Stanway, հունվարի 3, 1999(1999-01-03), Բարոու-ին-Ֆերնես, Կումբրիա, Հյուսիսարևելյան Անգլիա, Անգլիա, Միացյալ Թագավորություն), անգլիացի ֆուտբոլիստ, «Մանչեսթեր Սիթի» ակումբի կանանց թիմի և Անգլիայի կանանց հավաքականի հարձակվող։


== Ակումբային կարիերա ==
Ջորջիա Սթենուեյն իր կարիերան սկսել է «Բլեքբերն Ռովերս» ակումբի երիտասարդական ակադեմիայում։ 2014 թվականին  Պրեմիեր լիգայի (երրորդ դիվիզիոնը Անլիայի կանանց ֆուտբոլային լիգաների համակարգում) 15 խաղերումխփել է 35 գոլ։ 2015 թվականի հուլիսի 18-ին տեղափոխվել է «Մանչեսթեր Սիթի» ակումբ։ 2015 թվականի օգոստոսի 27-ին խփել է իր առաջին գոլը «Սիթիի» կազմում՝ Լիգայի գավաթի խաղում գրավելով «Էվերթոնի» դարպասը։ «Մանչեսթեր Սիթիի» կազմում անցկացրած իր առաջին մրցաշրջանի արդյունքներով Ջորջիան արժանացել է «ակումբի ծագող աստղ» մրցանակի։ 2016 թվականին Ջորջիա Սթենուեյի գոլը, որ նա հեռահար հարվածով խփել էր «Լիվերպուլի» դարպասը, ճանաչվել է «Մանչեսթեր Սիթիի» մրցաշրջանի լավագույ գոլ՝ քվերակության արդյունքում առաջ անցնելով Սերխիո Ագուերոյի, Քևին դե Բրույնեյի, Յայա Տուրեի և Թոնի Դագանի հեղինակած գոլերից։ 2017 թվականի հունվարին Ջորջիան «Սիթիի» հետ կնքել է իր առաջին պրոֆեսիոնալ պայմանագիրը։
2018 թվականի հոկտեմբերի 21-ին Ջորջիա Սթենուեյը հեթ-տրիկ է ձևակերպել «Բրայթոն ընդ Հոուվ Ալբիոն» ակումբի դեմ խաղում։ 2018 թվականի դեկտեմբերի 2-ին երկու գոլ է խփել առաջնության առաջատար «Արսենալի» դեմ խաղում՝ ապահովելով իր թիմի հաղթանակն ու ընդհատելով «Արսենալի»՝ առանց պարտությունների անցկացրած խաղերի շարքը, որը շարունակվում էր մրցաշրջանի սկզբից։


== Կարիերան հավաքականում ==
2016 թվականին Ջորջիա Սթենուեյը եղել է Անգլիայի մինչև 17 տարեկանների կանանց հավաքականի ավագը, որը նվաճել է բրոնզե մեդալներ Եվրոպայի առաջնությունում և անցել աշխարհի առաջնության փլեյ-օֆֆ։ Երկու տարի անց՝ 2018 թվականին, Ջորջիան դարձել է Անգլիայի մինչև 20 տարեկանների հավաքականի առաջատար խաղացողներից մեկը Ֆրանսիայում անցկացվող աշխարհի առաջնությունում՝ խփելով 6 գոլ (ու դառնալով առաջնության լավագույն ռմբարկու իսպանուհի Պատրիսիա Գիխարոյի հետ միասին) և թիմին օգնելով նվաճել բրոնզե մեդալներ։
2018 թվականի հոկտեմբերի վերջին Անգլիայի կանանց հավաքականի գլխավոր մարզիչ Ֆիլ Նևիլը Ջորջիային հրավիրել է հավաքական։ 2018 թվականի նոյեմբերի 8-ին Սթենուեյն անցկացրել է իր առաջին խաղը Անգլիայի կանանց գլխավոր հավաքականի կազմում՝ թիմի մեկնարկային կազմում դուրս գալով խաղադաշտ Ավստրիայի հետ հանդիպման ժամանակ և նորամուտային խաղում աչքի ընկնելով գոլով.


== Ելույթների վիճակագրություն ==
2018 թվականի դեկտեմբերի 9-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2019-05-14 at the Wayback Machine. «Մանչեսթեր Սիթիի» պաշտոնական կայքում (անգլ.)
Ֆուտբոլիստի էջը Soccerway.com կայքում (անգլ.)
Ֆուտբոլիստի էջը UEFA.com կայքում (անգլ.)
Georgia Stanway Թվիթթերում
Georgia Stanway Ինստագրամում
Հուսաբեր

Հուսաբեր (դասական ուղղագրությամբ Յուսաբեր)՝ ազգային, քաղաքական, տնտեսական և գրական օրաթերթ։ Լույս է տեսնում Կահիրեում, 1913 թ.-ից (մինչև 1926 թ.-ը՝ երկօրյա)։ 1923 թ.-ից՝ ՀՅԴ կուսակցության պաշտոնական օրգան։ Խմբագիրներ՝ Ս. Պարթևյան, Ս. Եսայան, Վ. Նավասարդյան, Գաբրիել Լազյան, Կ. Կոկանյան, Ս. Պայրամյան, Զ. Լիլոզյան և ուրիշներ։ Լուսաբանում է սփյուռքի՝ հատկապես Եգիպտոսի հայկական համայնքի ներքին կյանքը, Հայկական հարցի պատմությունը, տարբեր երկրների Հայ դատի հանձնախմբերի գործունեությունը։ 1980-ական թթ. վերջերից վերլուծական նյութեր է տպագրում Արցախյան շարժման, ՀՀ արտաքին ու ներքին քաղաքականության, սփյուռքի առջև կանգնած խնդիրների մասին։ Հրապարակում է ՀՅԴ պաշտոնական փաստաթղթերը։ Հուսաբերի էջերում տպագրվել են Ա. Արփիարյանի, Ե. Օտյանի, Վ. Թեքեյանի և ուրիշ հայ գրողների երկեր։ Տպագրվում է սեփական համանուն տպարանում։
(8819) Քրիսբոնդի

(8819) Քրիսբոնդի (անգլ.՝ Chrisbondi), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,783156 ա. մ., առավելագույնը մոտենում է 2,3149 ա. մ. հեռավորության վրա և հեռանում 3,2514 ա. մ.։ Արեգակի շուրջ մեկ ամբողջական պտույտ է կատարում 1695,92 երկրային օրվա ընթացքում, իր ուղեծրով շարժվելով միջինում 0,212274 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,38° անկյուն։
Քրիսբոնդի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8819) Քրիսբոնդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլդվիչ

Օլդվիչ (անգլ.՝ Aldwych), փոքր փողոց Լոնդոնի կենտրոնում, Վեստմինստեր շրջանում։ Հյուսիսային հատվածում նրան է միանում Քինգսվեյ փողոցը։
Այդ կարճլիկ փողոցի վրա են տեղակայված հաջորդ կառույցները.

Ուոլտորֆ Հիլթոն հյուրանոց (Waldorf Hilton hotel)
Հնդկաստանի դեսպանատուն (India House (Indian High Commission in London)
Ավստարիլիայի դեսպանատուն Australia House (High Commission of Australia in London)
Օլտվիչ թատրոն (Aldwych Theatre)
Նովելո թատրոն (Novello Theatre)
Բուշ-հաուս (Bush House), BBC-ի շտաբ-բնակարանը
Ցենտրիում(անգլ.՝ Centrium) նախկին (Television House)-ը
(Լոնդոնի էկոնոմիկայի և քաղաքական գիտությունների դպրոցի) շենքը. Connaught House, Columbia House, Aldwych House, and Clement HouseԱմենամոտ մետրոն Օլդվիչ կայարանն է (անգլ.՝  Aldwych tube station)։


== Պատկերասրահ ==

		
		
		
		
		
		
		
		
		


== Ծանոթագրություններ ==
(2992) Վոնդել

(2992) Վոնդել (անգլ.՝ Vondel), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,747747 ա. մ., առավելագույնը մոտենում է 2,2347 ա. մ. հեռավորության վրա և հեռանում 3,2608 ա. մ.։ Արեգակի շուրջ մեկ ամբողջական պտույտ է կատարում 1663,66 երկրային օրվա ընթացքում, իր ուղեծրով շարժվելով միջինում 0,216391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2992) Վոնդել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրավցովկա (այլ կիրառումներ)

Կրավցովկա, կարող է վերաբերել՝

Կրավցովկա - գյուղ Ռուսաստանի Պրիմորիեի երկրամասի Խասանսկի շրջանի կազմում
Կրավցովկա - գյուղ Ուկրաինայի Խարկովի մարզի Շևչենկոյի շրջանում
Bad Guy (երգ, Բիլլի Այլիշ)

«Bad Guy» (ամբողջությամբ փոքրատառերով), ամերիկացի երգչուհի և երգահան Բիլի Այլիշի երգը։ Թողարկվել է 2019 թվականի մարտի 29-ին՝ «Darkroom» և «Interscope Records» լեյբլների միջոցով։ Այլիշի դեբյուտային «When We All Fall Asleep, Where Do We Go?»  ալբոմի հինգերորդ երգն է (հաստատված է Billboard-ի կողմից)։ Երգի տեսահոլովակը թողարկվել է նույնպես մարտի 29-ին։ Ջասթին Բիբերի մասնակցությամբ ռեմիքսը թողարկվել է 2019 թվականի հուլիսի 11-ին։ 2020 թվականի հունվարի 26-ին Գրեմմի մրցանակաբաշխության ժամանակ «Bad Guy» երգը հաղթել է «Տարվա ձայնագրություն» և «Տարվա երգ» անվանակարգերում։


== Երգի մասին ==
2018 թվականի մարտի 20-ին Այլիշը հայտնել է, որ աշխատում է իր դեբյուտային ալբոմի վրա։ Վերջինս թողարկվեց մեկ տարի անց՝ 2019 թվականի մարտի 29-ին։ «Bad Guy»-ը համատեղ հայտնվեց որպես ալբոմի հինգերորդ սինգլ։


== Քննադատների արձագանքը ==
Stereogum-ից Քրիս ԴեՎիլեն երգը նկարագրել է որպես «ցածր տոնայնությամբ հարված» և համեմատականներ է տարել Լորդի և Ֆիոնա Էյփլի միջև։ Uproxx-ից Քլոե Գայլքը երգը անվանել է «փոփ-թրեպ հիմն և անմիջական արտիստիկ հայտարարություն»։ Ըստ Variety-ից Քրիս Ուիլմենի երգը «առանձնապես ոչինչ չի պարունակում, բայց բասն ու հարվածները պայթեցնում են»։


== Տեսահոլովակ ==
«Bad Guy»-ի տեսահոլովակը թողարկվել է 2019 թվականի մարտի 29-ին՝ Այլիշի յություբյան ալիքում։ Պրոդյուսերը Դեյվ Մեյերսն է։ Հոլովակը սկսվում է Այլիշի ալբոմի առաջին՝ «!!!!!!!» երգով, որից հետո աղջիկը ոտքով հարվածում և պատռում է դեղին թղթե պատը։ Դրան հաջորդում է Այլիշի առանց մտածելու անդադար պարելը, ժամանակ առ ժամանակ տեսնում ենք, թե ինչպես է աղջկա քթից արյուն հոսում։ Հոլովակի վերջում Այլիշը նստած է մի տղայի մեջքին, ով հրումներ է կատարում կարմիր կիսախավար սենյակում։


== Անձնակազմ ==
Տվյալները վերցված են Tidal ծառայությունից
Բիլլի Այլիշ – երգահան, վոկալ
Ֆինեաս ՕՔոնել – երգահան, պրոդյուսեր
Ռոբ Կինելսկի – միքսինգ
Ջոն Գրինհեմ – ինժեներ


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Billie Eilish - bad guy ՅուԹյուբում
Պատրիսիա Բրեդին

Պատրիսիա Բրեդին (անգլ.՝ Patricia Bredin, փետրվարի 14, 1935(1935-02-14), Հալ, Միացյալ Թագավորություն), անգլիացի երգչուհի։
1957 թվականին Պատրիսիա Բրեդինը մասնակցել է Եվրատեսիլ 1957 երգի մրցույթին։ Նա ներկայացրել է Մեծ Բրիտանիան իր «All» (Ամբողջ) երգով։ Երգը մրցույթի եզրափակչում զբաղեցրել է 7-րդ հորիզոնականը 6 միավորով։


== Ծանոթագրություններ ==
Ռուբեն Բադալյան (այլ կիրառումներ)

Ռուբեն Բադալյան անուն-ազգանունը վերաբերում է՝

Ռուբեն Արտաշեսի Բադալյան (1923-2005), ճարտարագետ, ճարտարապետ։
Ռուբեն Գասպարի Բադալյան (1895-195?), մանկավարժ։


== Ծանոթագրություններ ==
Սուխոյ (Պրոլետարսկի շրջան)

Սուխոյ (ռուս.՝ Сухой), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Սուխովսկի գյուղական համայնքի վարչական կենտրոնն է։
(5939) Տոշիմայեդա

(5939) Տոշիմայեդա (անգլ.՝ Toshimayeda), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,739197 ա. մ., առավելագույնը մոտենում է 2,3565 ա. մ. հեռավորության վրա և հեռանում 3,1219 ա. մ.։ Արեգակի շուրջ մեկ ամբողջական պտույտ է կատարում 1655,9 երկրային օրվա ընթացքում, իր ուղեծրով շարժվելով միջինում 0,217405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5939) Տոշիմայեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիրոբիջանի շրջան

Բիրոբիջանի շրջան (ռուս.՝ Биробиджанский район), մունիցիպալ շրջան Ռուսաստանի Դաշնության Հրեական ինքնավար մարզում։
Ստեղծվել է 1934 թվականին։ Վարչական կենտրոնը՝ Բիրոբիջան։


== Աշխարհագրություն ==
Շրջանի տարածքի մակերեսը կազմում է 4442,56 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13806 մարդ։ Բնակչության խտությունը կազմում էր 3,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անդիկիրա

Անդիկիրա (հուն․՝ Αντικύρα ή Αντίκυρα), ծովափնյա փոքրիկ քաղաք Հունաստանում, որը գտնվում է հնագույն քաղաք Անտիկիրից դեպի արևելք։ Քաղաքը գտնվում է ծովի մակերևույթից 2 մետր բարձրության վրա` Կորնթոսյան ծոցի հյուսիսային ափին, Դիստոմոնից 7 կմ հարավ-արևմուտք, Դելֆիից 16 կմ հարավ-արևելք, Լեվադիայից 22 կմ հարավ-արևելք, Նաֆպակտոսից 22 կմ հարավ-արևմուտք և Աթենքից 106 կմ հյուսիս-արևմուտք։ Քաղաքը Կենտրոնական Հունաստանի շրջակայքում գտնվող Դիստոմոն-Արախովա-Անդիկիրա համայնքի մի մասն է կազմում։ 2011 թվականի մարդահամարի տվյալների համաձայն քաղաքն ունի 1448 բնակիչ։


== Անդիկիրայի համայնք ==
Անիկիրայի համայնքը ներառում է երեք բնակավայր։ 2011 թվականի մարդահամարի համաձայն բնակչությունը կազմել է 1537 բնակիչ։ Տարածքը կազմում է 23 332 կմ²։


== Բնակչություն ==


== Ծանոթագրություններ ==
Կալդարովո

Կալդարովո (ռուս.՝ Калдарово, բաշկիրերեն՝ Ҡалдар), գյուղ Ռուսաստանի, Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանսենի անվան այգի (Երևան)

Նանսենի անվան այգի, գտնվում է Երևանի Նոր Նորք համայնքի առաջին զանգվածում՝ Ֆրիտյոֆ Նանսենի փողոցում։
Նանսենի այգում է գտնվում Նանսենի թանգարանը (ճարտարապետ՝ Ալբերտ Սոխիկյան)։
Նաեւ Նանսենի այգում է գտնվում Սուրբ Աստվածածին եկեղեցին (թանգարանը և եկեղեցին կառուցվել են ՀՀ վաստակավոր բժիշկներ Կառլեն և Սառա Եսայանների հովանավորությամբ).
Այգում գտնվում են քանդակներ`

«Բայրոն» (քանդակագործ՝ Հայկ Թոքմաջյան),
«Իմ սիրտը լեռներում է» (քանդակագործ՝ Բ. Հարությունյան),
«Հրեշտակներ» (քանդակագործ՝ Ալեքսան Բաբայան),
«Արարատ» (քանդակագործ՝ Լևոն Թոքմաջյան),
«Նիկոլայ Ռիժկով» (քանդակագործ՝ Լևոն Թոքմաջյան),
«Ֆրանց Վերֆել» (քանդակագործ՝ Ա. Ավետիսյան),
«Ջհանգիր աղա» (քանդակագործներ՝ Արտիկ և Անդրանիկ Քոչարյաններ),
«Սատարում» (քանդակագործ՝ Ալեքսան Բաբայան)։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Դյուռլաուինգեն

Դյուռլաուինգեն (գերմ.՝ Dürrlauingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 1646 մարդ (ըստ 2010 թվականի դեկտեմբերի 31-ի) ։ Տարածքը կազմում է 12,34 կմ²։ Պաշտոնական կոդ՝ 09 7 74 127։


== Ծանոթագրություններ ==


== Արտաքին հղումներ ==
Պաշտոնական էջ
Սուրբ Հռիփսիմե եկեղեցի (Այգեձոր)

Անվան այլ կիրառումների համար տե՛ս՝ Սուրբ Հռիփսիմե եկեղեցի (այլ կիրառումներ)Սուրբ Հռիփսիմե եկեղեցի, միջնադարյան հայկական եկեղեցի Հայաստանի Տավուշի մարզի Այգեձոր գյուղում, Ախանջա գետի աջափնյա բարձրադիր հարթության վրա։ Գտնվում է կիսավեր վիճակում։ Ընդգրկված է Այգեձորի պատմության և մշակույթի անշարժ հուշարձանների ցանկում։ Սուրբ Հռիփսիմե եկեղեցին կառուցվել V-VI դարերում։


== Ծանոթագրություններ ==


== Արտաքին հղումներ ==
Եկեղեցին Տավուշի մարզի քարտեզին
Բզոուդաղ

Բզոուդաղ, լեռ Ուրմիա լճի արևմտյան ափին՝ Ուրմիա քաղաքից 13 կմ հյուսիս-արևելք։ Բարձրությունը 690 մետր է։ Կովկասի 5-վերստանոց քարտեզում նշված է Բզոուդաղ, 10-վերստանոց քարտեզում՝ Բեզոուդաղ ձևով։


== Ծանոթագրություններ ==
Էվա Ամուրի

Էվա Մարիա Լիվիա Ամուրի (անգլ.՝ Eva Maria Livia Amurri), (մարտի 15, 1985(1985-03-15), Նյու Յորք, Նյու Յորք), ամերիկացի դերասանուհի։


== Կենսագրություն ==
Իտալացի կինոռեժիսոր Ֆրանկո Ամուրիի և ամերիկացի դերասանուհի Սյուզան Սարանդոնի դուստրը։


== Կարիերա ==
Առաջին ֆիլմում Էվան նկարահանվել է 7 տարեկանում։


== Անձնական կյանք ==
2011 թվականին Էվան ամուսնացել է ֆուտբոլիստ Կայլ Մարտինոյի հետ։ Ամուսնալուծվել է 2020 թվականին։ Էվան և Կայլը ունեն 3 երեխա՝ աղջիկը՝ Մարլոու Մեյ Մարտինոն (ծնվել է 2014 թվականի օգոստոսի 9-ին), որդիները՝ Մեյջոր Ջեյմս Մարտինոն (ծնվել է 2016 թվականի հոկտեմբերի 19-ին) և Մատեո Էնտոնի Մարտինոն (ծնվել է 2020 թվականի մարտի 13-ին)։ Ամուրին և Մարտինոն ամուսնալուծվել են իրենց 3-րդ զավակի՝ Մատեոյի ծննդից 1 ամիս առաջ։


== Ընտրյալ ֆիլմագրություն ==


== Ծանոթագրություններ ==
Աֆշարներ

Աֆշարներ, թյուրքալեզու ժողովուրդ, 24 օղուզ ցեղերից մեկը։ Բնակվում են հիմնականում Իրանի հյուսիսում (Իրանական Ադրբեջանում), Թուրքիայում և Աֆղանստանում (Քաբուլի մոտ)։ XX դարի 60-ականներին նրանց թվաքանակն անցնում էր 350 հազարից։ Վարում են կիսաքոչվոր կենսակերպ, զբաղվում անասնապահությամբ և, մասամբ, հողագործությամբ։ Դավանանքը՝ շիա իսլամ։
Համաձայն օղուզական առասպելների՝ ցեղի ավանումը առաջացել է Օղուզ-խանի թոռան՝ Աֆշար-խանի անունից։ «Աֆշար» բառը նշանակում է «լսող, ենթարկվող»։
Աֆշարները Առաջավոր Ասիա են տեղափոխվել Միջին Ասիայից XIII-XIV դարերում։ Մասնակցելով սելջուկների՝ դեպի Մերձավոր Արևելք իրականացրած արշավանքներին, նրանք ժամանակի ընթացքում սկսել են բնակվել այդ տարածաշրջանում, հիմնականում, Իրանում։ Սեֆյանների ժամանակաշրջանում աֆշարները զգալի դեր են խաղացել երկրի կառավարման, հատկապես, զինվորական գործում։ 1736 թվականին, աֆշար Նադիր Ղուլի Բեկը գահընկեց է արել սեֆյան վերջին շահին, իրեն հռչակել Իրանի շահ՝ հիմնելով նոր դինաստիա՝ Աֆշարինների դինաստիան։


== Աղբյուրներ ==
Իրանիկա հանրագիտարան․ AFŠĀR
Սովետական մեծ հանրագիտարան․ Աֆշարներ


== Ծանոթագրություններ ==
Նամայեշ

Նամայեշ (պարսկերեն՝ شبکه‌ی نمایش‎ հայերեն՝ Ցուցադրող ալիք), իրանական հեռուստաալիք, հիմնվել է 2011 թվականին «Իրանի Իսլամական Հանրապետության Ձայն» պետական հեռուստառադիոընկերության կազմում։ Իրանական չորրորդ թվային հեռարձակմամբ հեռուստաալիքն է, հասանելի է Իրանի ողջ տարածքում, որը հնարավոր է դիտել թվային հեռուստատեսության ընդունիչների շնորհիվ։ Նաև տարածվում է Բադր և Արաբսատ արբանյակներից։ Հեռուստաալիքը ներկայացնում է ազգային ֆիլմեր և հեռուստասերիալներ։
Ռոբերտ Ադամ

Ռոբերտ Ադամ (անգլ.՝ Robert Adam, հուլիսի 3, 1728(1728-07-03)[…], Կերկլոդի, Ֆայֆ, Շոտլանդիա, Մեծ Բրիտանիայի թագավորություն - մարտի 3, 1792(1792-03-03)[…], Լոնդոն, Մեծ Բրիտանիայի թագավորություն), անգլիացի ճարտարապետ։ XVIII դարի անգլիական կլասիցիզմի խոշորագույն ներկայացուցիչ։


== Կենսագրություն ==
Ծնվել է հուլիսի 3-ին, Քերքոլդիում։ Աշխատել է եղբոր՝ Ջեյմս Ադամի (1730-1794) հետ։ Ստեղծել է անգլիական ճարտարապետության նոր դասական ոճը («Ադամի ոճ»), որը տարածվել է Եվրոպայում և ԱՄՆ-ում։
Ադամի նախագծերով Լոնդոնում կառուցվել են փողոցներ, թաղամասեր (Ադելֆի, 1768-1772), հրապարակներ, Էդինբուրգի համալսարանը (1789-1791) և առանձնատներ (Քենվուդ-հաուզը Լոնդոնում, 1767-1769)։
Հենվելով անտիկ ճարտարապետության ուսումնասիրության վրա՝ Ադամը կիրառել է դասական ձևեր, մեծ ուշադրություն նվիրել ինտերիերին, ներքին հարդարմանը և կահավորմանը։ Մահացել է մարտի 3-ին, Լոնդոնում։


== Ծանոթագրություններ ==
Հիշդեր

Հիշդեր, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նախիջևանի աղի հանք

Նախիջևանի աղի հանք (նաև՝ Նախիջևանի աղահանքեր, Սուստի աղահանքեր), աղի հանք Նախիջևան քաղաքից 14 կմ (այլ աղբյուրներով՝ 8-10 կմ կամ 10-11 կմ) հյուսիս–արևմուտք, Դուզդաղ լեռնազանգվածում։ Նախիջևանի աղի հանքը ԽՍՀՄ տարածքի հնագույն աղահանքերից մեկն է, որն օգտագործվում է քարեդարից մինչև օրս։ Հանքավայրի լեռը՝ Աղասարը, ծովի մակարդակից բարձր է 1172 մ։ Աղային նստվածքը անցնում է 60 մ-ից։ Պարունակում է բարձր որակի կերակրի աղ և ներկայումս շահագործվում է։


== Պատմական ակնարկ ==
Նախիջևանի աղի հանքից հայտնաբերվել են նորքարեդարյան դարաշրջանի աշխատանքային գործիքներ։ Այդ գործիքները 1844 թվականին հայտնաբերել է լեռնային ինժեներ Ֆրիդրիխ Կոշկուլը, իսկ այնուհետև 1879 թվականին Իվան Պոլյակովը հայտնաբերել է քարեդարին վերաբերվող զանազան մեծությունների մուրճեր, որոնք օգտագործվել են աղաքար կտրելու համար։ Որոշակի ձևեր ու մշակվածություններ ունեցող և տարբեր քարերից կտրված այդ մուրճերը փայտե կամ ոսկրե պոչեր ամրացնելու համար ունեն ակոսաձև փոսիկներ ու գոտիներ։ Դեռևս նորքարեդարյան շրջանից մինչև այժմ շահագործվող Նախիջևանի աղի հանքից 1976 թվականի ամռանը, հայտնաբերվեց հին հանքի սրահներից մեկը, որն իր ձևով նման է ժամանակակից ֆուտբոլային դաշտերին։ Ավելի քան 12000 տոննա աղ արդյունահանած այդ սրահից հայտնաբերվել են նաև քարե մուրճեր ու կացիններ, եղջերուի եղջյուրներից պատրաստված աշխատանքային գործիքներ, թախտեր, օջախներ և այլ իրերի մնացորդներ։ Սրահի պատերին կան փորագրություններ, որոնք ունեն գիտական մեծ նշանակություն։ Ենթադրվում է, որ դրանք հին հանքագործների հաշվումներն են։ Աղահանքի ուսումնասիրությունից հետևում է, որ աղաքարը արդյունահանվել է ինչպես բաց, այնպես էլ փակ եղանակներով։ Նման ծավալը բնիկներին թույլ է տվել ոչ միայն ապահովել սեփական պահանջները, այլև աղը արտահանել այլ երկրներ։


== Ծանոթագրություններ ==
Սուդա (կղզի)

Սուդա (հուն․՝ Σούδα), հունական կղզի, որը գտնվում է Սուդա ծովախորշի մուտքի մոտ՝ Կրետե կղզու հյուսիսարևմտյան ափին։


== Պատմություն ==

Սուդա կղզին ռազմավարական դիրք է զբաղեցնում բնական նավահանգիստ Սուդա նավախորշի մուտքի մոտ։ Վենետիկցիները XVI դարում կղզում կառուցել են ամրոց։
Այն բանից հետո, երբ 1669 թվականին Կրետե կղզին գրավվել է Օսմանյան կայսրությունը կողմից, վենետիկցիները պահպանել են (Գռամվուս և Սպինալոնգա կղզի) հսկողությունը կղզու վրա ևս 46 տարի, մինչ նրա՝ 1715 թվականի հանձնումը։ Այս երեք ամրոցները պաշտպանում էին Վենետիկի առևտրային ուղիները, ինչպես նաև ծառայում էին որպես ռազմավարական բազա թուրքերի հետ նոր պատերազմի դեպքում ։


== Ժամանակակից դիրք ==
Ներկայումս Սուդանի ծովածոցի ջրային տարածքը հանդիսանում է ՆԱՏՈ-յի գործող բազա։ Զբոսաշրջիկներին կղզու, ինչպես նաև ողջ ծովածոցի ջրային տարածք այցելությունները արգելվում է։ Կղզու վրա պահպանվել են XVI դարի Վենետիկյան ամրոցի փլատակները։


== Երաժշտական մրցույթ Սիրենների և Մուսաների միջև ==
Կղզյակի հյուսիսարևմտյան մասում՝ փոքր հեռավորության վրա, կա մեկ այլ շրջանաձև կղզի, որը միջնադարյան վենիտիկյան քարտեզի վրա նշված էր որպես Նապաստակի կղզի (ներկայումս հայտնի որպես Նիսի և Լեոն)։ Կղզիների անվանումը գալիս է հին հունական՝ Սիրենների և Մուսաների միջև երաժշտական մրցույթի մասին եղած առասպելից։ Այս մասին գրել է Ստեփանոս Բյուզանդացին․ Մուսաները պոկել են իրենց մրցակիցների թևերի փետուրները, Սիրենները դարձել են սպիտակ և ընկել Ափթերա ծովը, որտեղ նրանք փոխվել են կղզիների, որոնք կոչվել են Լեֆկայ։


== Ծանոթագրություններ ==
(7777) Կոնսադոլ

(7777) Կոնսադոլ (անգլ.՝ Consadole), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,317995 ա. մ., առավելագույնը մոտենում է 2,0782 ա. մ. հեռավորության վրա և հեռանում 2,5578 ա. մ.։ Արեգակի շուրջ մեկ ամբողջական պտույտ է կատարում 1289,04 երկրային օրվա ընթացքում, իր ուղեծրով շարժվելով միջինում 0,279277 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7777) Կոնսադոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պահաբլուր (Գեղարքունիքի մարզ)

Անվան այլ կիրառումների համար տե՛ս՝ Պահաբլուր (այլ կիրառումներ)Պահաբլուր, լեռնագագաթ Հայաստանի Գեղարքունիքի մարզում, Գեղամա լեռների համակարգում, Ծովասար գյուղից 3,5 կմ հարավ–արևմուտք։ Բարձրությունը 2533 մ է։


== Ծանոթագրություններ ==
Ժակո (աուլ)

Ժակո (ռուս.՝ Жако, կաբ.-չերք.՝ Жьэкуэ), աուլ Ռուսաստանի Դաշնության Կարաչայ-Չերքեզական Հանրապետության Խաբեզի շրջանի կազմում։
Բնակչության թիվը կազմում է 2075 մարդ (2016)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինո Սալուկվաձե

Նինո Վախթանգի Սալուկվաձե (վրաց.՝ ნინო სალუქვაძე, փետրվարի 1, 1969(1969-02-01), Թբիլիսի, Վրացական ԽՍՀ, ԽՍՀՄ), վրացի մարզիկ (հրաձգություն ատրճանակից)։ 1988 թվականի Օլիմպիական խաղերի չեմպիոն, աշխարհի ու Եվրոպայի բազմակի չեմպիոն։ ԽՍՀՄ սպորտի վաստակավոր վարպետ (1988)։


== Մարզական կարիերա ==
1988 թվականին Սեուլում անցկացված Օլիմպիական խաղերի ժամանակ Նինո Սալուկվաձեն չեմպիոն է դարձել հրաձգություն սպորտային ատրճանակից մարզաձևում, իսկ օդաճնշական ատրճանակից հրաձգության (10 մ) ժամանակ արժանացել է արծաթե մեդալի։ Միասնական թիմի կազմում Նինո Սալուկվաձեն մասնակցել է 1992 Օլիմպիական խաղերին, որտեղ զբաղեցրել է 5-րդ տեղը սպորտային ատրճանակից հրաձգությունում։
1993 թվականից հետո հանդես է եկել Վրաստանի հավաքականի կազմում։ 1996 թվականին Ատլանտայում անցկացված Օլիմպիական խաղերի ժամանակ Նինո Սալուկվաձեն սպորտային ատրճանակից հրաձգությունում գրավել է 5-րդ, իսկ օդաճնշական ատրճանակից հրաձգությունում՝ 7-րդ տեղը։
Նինո Սալուկվաձեն մասնակցել է 2004 թվականին Աթենքում անցկացված Օլիմպիական խաղերին, սակայն մեդալ չի նվաճել (զբաղեցրել է 8-րդ տեղը)։ 2008 թվականին Պեկինում անցկացված Օլիմպիական խաղերի ժամանակ Նինո Սալուկվաձեն օդաճնշական ատրճանակից հրաձգությունում արժանացել է բրոնզե մեդալի։ Պարգևատրման արարողության ժամանակ Նինո Սալուկվիձեն ու Ռուսաստանի ներկայացուցիչը՝ երկրորդ տեղն զբաղեցրած Նատալյա Պադերինան, գրկախառնվել են ու սեղմել միմյանց ձեռք։ Հարավային Օսիայում այդ ժամանակ տեղի ունեցող զինված բախման ֆոնին այդ դեպքը Միջազգային օլիմպիական կոմիտեի նախագահ Ժակ Ռոգեի կողմից մեկնաբանվել է որպես մարզական ոգու ու միասնության դրսևորում։
Նինո Սալուկվաձեն աշխարհի չեմպիոն է դարձել 1989 թվականին։ 1990 և 1993 թվականներին նա հռչակվել է Եվրոպայի չեմպիոն, իսկ 1999 թվականին հաղթել է Աշխարհի գավաթի առաջնությունում։
Նինո Սալուկվաձեն Վրաստանի հրաձգային մարզաձևերի ֆեդերացիայի ու Վրաստանի Օլիմպիական ազգային կոմիտեի փոխնախագահն է։ Մարզվում է հոր՝ Վրաստանի վաստակավոր մարզիչ, ԽՍՀՄ սպորտի միջազգային կարգի վարպետ Վախթանգ Սալուկվիձեի ղեկավարությամբ։


== Անձնական կյանք ==
Նինո Սալուկվիձեն ամուսնացած է ռեգբիստ Գոչա Մաչավարիանիի հետ։ Նրանք ունեն երկու երեխա՝ մեկ դուստր (Նինո) և մեկ որդի (Ցոթնե)։


== Ծանոթագրություններ ==


== Արտաքին հղումներ ==
Նինո Սալուկվաձե Archived 2015-10-01 at the Wayback Machine. - օլիմպիական վիճակագրությունը Sports-Reference.com կայքում (անգլ.)
Салуквадзе, Нино Вахтанговна(չաշխատող հղում) — статья из Большой олимпийской энциклопедии (М., 2006)
Профиль на сайте «Спортивная Россия» (ռուս.)
Մեհրիբան Ալիևա

Մեհրիբան Արիֆ քիզի Ալիևա (ադրբ.՝ Mehriban Arif qızı Əliyeva, օգոստոսի 26, 1964(1964-08-26), Բաքու, Ադրբեջանական ԽՍՀ, ԽՍՀՄ), ադրբեջանցի քաղաքական և հասարակական գործիչ, Ադրբեջանի ներկայիս նախագահ Իլհամ Ալիևի կինը, երկրի առաջին փոխնախագահը։
Հեյդար Ալիևի հիմնադրամի նախագահն է։
2017 թվականի փետրվարի 21-ին նշանակվել է Ադրբեջանի փոխնախագահի պաշտոնում (այս պաշտոնը ստեղծվել է 2016 թվականի սահմանադրական հանրաքվեի միջոցով)։
Ըստ Լոս Անջելես Թայմսի Մեհրիբան Ալիևան ամենայն հավանականությամբ կհաջորդի իր ամուսնուն Ադրբեջանի նախագահի պաշտոնում։


== Կենսագրություն ==
Մեհրիբան Արիֆ քիզի Ալիևան ծնվել է 1964 թ. օգոստոսի 26-ին Բաքվում։ Նրա հայրը՝ Ադրբեջանի Գիտությունների ազգային ակադեմիայի գիտնական, մանկավարժ, հասարակական գործիչ և ակադեմիկոս Արիֆ Փաշաևն է։ Մեհրիբան Ալիևայի մայրը արևելագետ, գրականագետ, թարգմանիչ, բանասիրական գիտությունների դոկտոր, պրոֆեսոր Աիդա Իմանգուլիևան է։


=== Ընտանիք ===
Մեհրիբան Ալիևան ամուսնացավ Իլհամ Ալիևի հետ 1983 թ. դեկտեմբերի 22-ին Բաքվում։ Ունի երեք երեխա՝ Լեյլա, Արզու ու Հեյդար, և 4 թոռնիկ։


=== Կրթություն ===
Մեհրիբան Ալիևան սովորել է Բաքվի թիվ 23 միջնակարգ դպրոցում (1972-1982)։ 1982 թ. ընդունվել է Ադրբեջանի բժշկական համալսարան։ 1988 թ. ավարտել է Մոսկվայի 1-ին պետական բժշկական ինստիտուտը։ 1988-1992 թթ. աշխատել է Մոսկվայի աչքի հիվանդությունների գիտահետազոտական ինստիտուտում։
Մեհրիբան Ալիևան ստացել է փիլիսոփայական գիտությունների դոկտորի գիտության աստիճանը 2005 թ.։


== Աշխատանքային գործունեություն ==
1988-1992 թթ. Մեհրիբան Ալիևան աշխատել է Աչքի հիվանդությունների գիտահետազոտական ինստիտուտում Մոսկվայում։
Նա ստեղծեց ադրբեջանական մշակույթի հիմնադրամը 1995 թվականին։
1996 թվականին Մեհրիբան Ալիևան  հիմնեց «Ադրբեջան-Ժառանգություն» ամսագիրը երեք լեզուներով(ադրբեջաներեն, անգլերեն և ռուսերեն)։
2002 թ. ընտրվել է Ադրբեջանի մարմնամարզության դաշնության նախագահ։ Մեհրիբան Ալիևան Հեյդար Ալիևի Հիմնադրամի նախագահն է։ Հեյդար Ալիևի Հիմնադրամը հիմնադրվել է 2004 թ. մայիսի 10-ին.
Մեհրիբան Ալիևան 2004 թվականից հանդիսանում է «Նոր Ադրբեջան» կուսակցության քաղաքական խորհրդի անդամ։ 2013 թվականից ի վեր նա կուսակցության փոխնախագահն է։ 2005 թ. և 2010 թ. ընտրվել է Ադրբեջանի ազգային ժողով պատգամավոր։


== Կոչումներ և Պարգևներ ==
ՅՈՒՆԵՍԿՕ-ի բարի կամքի դեսպանը (2004 թ. Օգոստոսի 13);
Ադրբեջանում «Տարվա կինը» (2005 թ․);
ՄԱԿ-Ի ՄՍՀԿ-ի ոսկե մեդալ (2006 թ. Մարտ);
ISESCO-ի բարի կամքի դեսպան (2006 թ.);
Սուտակե խաչի շքանշանի առաջին կին ասպետ (2005 թ․)
«Ոսկե սիրտ» մրցանակի դափնեկիր (2007 թ․)
Ֆրանսիայի Պատվո լեգիոնի շքանշան(Փետրվարի 15, 2010 թ.);
Քուվեյթի պատվավոր դիպլոմ (2014 թ․)
Պակիստանի կանանց գերազանցության մրցական (2013 թ․)
Թուրք-գերմանական դաշնակցությանն աջակցության մրցանակ (2014 թ․)


== Տես նաև ==
Ադրբեջանական Հանրապետության Ազգային Ժողովի 5-րդ գումարման պատգամավորների ցանկ


== Ծանոթագրություններ ==


== Արտաքին հղումներ ==
Մեհրիբան Ալիևայի պաշտոնական կայքը (ադրբ.)(անգլ.)(ռուս.)
The Washington Times-ի հոդվածը (անգլ.)
Սերպուխով-13

Սերպուխով-13 (ռուս.՝ Серпухов-13), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2008 թվականին գրանցված տվյալներով կազմում էր 750 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլսյուն Սաղլամեր

Գյուլսյուն Սաղլամեր (թուրքերեն՝ Gülsün Sağlamer, 1945, Տրապիզոն, Թուրքիա), թուրք ակադեմիկոս։


== Կենսագրություն ==
Գյուլսյուն Սաղլամերը ծնվել է 1945 թվականին թուրքական Տրապիզոն քաղաքում։ Հայրենի քաղաքում տարրական և միջնակարգ կրթությունն ավարտելուց հետո նա սովորել է Ստամբուլի տեխնիկական համալսարանի (ITU) ճարտարապետության դպրոցում՝ ստանալով մագիստրոսի աստիճան։ Դոկտորական աշխատանքի հետազոտությունները Սաղլամերն անցկացրել է Քեմբրիջի համալսարանի (Մեծ Բրիտանիա) ճարտարապետության ամբիոնի Մարտինի կենտրոնում 1975-1976 թվականներին։
Հետագայում Գյուլսյուն Սաղլամերը վերադարձել է Ստամբուլ։ 1978 թվականին նա դարձել է զուգորդված պրոֆեսոր, իսկ 1988 թվականին՝ պրոֆեսոր, աշխատել է Ստամբուլի տեխնիկական համալսարանում։ 1993-1995 թվականներին Սաղլամերը եղել է Բելֆաստի (Հյուսիսային Իռլանդիա) Քվինսի համալսարանի հրավիրյալ դասախոս։
Գյուլսյուն Սաղլամերն ընտրվել է Ստամբուլի տեխնիկական համալսարանի ռեկտոր և այդ պաշտոնն զբաղեցրել է 1996-2004 թվականներին։ Նա դարձել է առաջին կին-ռեկտորը Թուրքիայում։ Սաղլամերը նաև Եվրոպական կին-ռեկտորիների միության նախագահն է (անգլ.՝ European Women Rectors Association)։ 2005-2009 թվականներին նա եղել է Եվրոպայի համալսարանների միության (EUA) կառավարման ընտրյալ անդամ։ Ավելի ուշ նա ընտրվել է Կադիր Հաս համալսարանի հոգաբարձական խորհրդի անդամ և Թուրքիայի տեխնոլոգիաների և տեխնոպարկերի խորհրդի նախագահ։ Սաղլամերը «Open House» ամսագրի խմբագրական կոլեգիայի անդամ է։
Գյուլսյուն Սաղլամերը թուրք երեք կին-գիտնականներից մեկն է, որոնք ներկայացված են Օքսֆորդի «Women Scientists: reflections Challanges and Breaking Boundries» հրատարակչությունում։


== Ծանոթագրություններ ==
(2233) Կուզնեցով

(2233) Կուզնեցով (անգլ.՝ Kuznetsov), աստերոիդ աստերոիդների հիմնական գոտում։ Հայտնաբերվել է 1972 թվականի դեկտեմբերի 3-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,278395 ա. մ., առավելագույնը մոտենում է 2,0943 ա. մ. հեռավորության վրա և հեռանում 2,4625 ա. մ.։ Արեգակի շուրջ մեկ ամբողջական պտույտ է կատարում 1256,15 երկրային օրվա ընթացքում, իր ուղեծրով շարժվելով միջինում 0,28659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2233) Կուզնեցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Անգլիայի գավաթ 1948-49

Ֆուտբոլի Անգլիայի գավաթ 1948-49 (անգլ.՝ 1948-49 FA Cup), Ֆուտբոլի Անգլիայի գավաթի 68-րդ խաղարկությունն է, որում հաղթեց «Վուլվերհեմպտոն Ուոնդերերս» ֆուտբոլային ակումբը։


== Եզրափակիչ ==
Կալլե Կասպեր

Կալլե Կասպեր(անգլ.՝ Kalle Käsper1952, Տալլին, Էստոնական ԽՍՀ, ԽՍՀՄ),


== Գործունեություն ==
Կալլե Կասպերը հայ գրող Գոհար Մարկոսյան-Կասպերի ամուսինն էր։ Կասպերի հայտնի գործերից են՝ "Buridanid", "Taani prints Hamlet, nuhk"( Համլետ, Դանիայի իշխան, լրտես)։ Նա 1994 թվականին համահեղինակ է  եղել Էստոնական սիրված ֆիլմերից  "Jüri Rumm" սցենարի։ Նրա «Üksindus on hommikuti hell» վեպը (Միայնությունը քնքուշ է առավոտյան) թարգմանվել է ռուսերեն և  տպագրվել է Neva գրական հանդեսում։ Կասպերի «Saksamaa õppetunnid» (Գերմանիայի դասերը) աշխատանքը շահել է  ռուսական Զվեզդա ամսագրի տարեկան մրցանակը, որտեղ լույս է տեսել այս թարգմանությունը։
Վերջին տարիներին Կասպերը էստոնական թերթերում հրապարակել է մեկնաբանություններ՝ քաղաքականության և արդի հարցերի վերաբերյալ, որոնք առանձնանում են հետխորհրդային Էստոնիայի զարգացումների քննադատությամբ և մշակութային ամերիկայնացումը չընդունելով։ Կասպերը, որպես հրապարակախոս, սատարում է նաև Ռուսաստանին և Ռուսաստանի նախագահ Վլադիմիր Պուտինին և կարոտախտային վերաբերմունք է արտահայտել սովետական ​​շրջանի որոշ ասպեկտների նկատմամբ, որոնցից և ոչ մեկը տարածված չէ էստոնական հասարակության մեջ : Կասպերը  էստոներեն է թարգմանել նաև ռուս հեղինակների մի շարք աշխատություններ։


== Ստեղծագործություններ ==
Alliksandriine (2003)
Vennad Luiged (2002)
Taani prints Hamlet, nuhk (2004)


== Ծանոթագրություններ ==


== Արտաքին հղումներ ==
Калле Каспер. Чудо. Роман с медициной
Ռիոներո ին Վուլտուրե

Ռիոներո ին Վուլտուրե (իտալերեն՝ Rionero in Vulture), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 13 423 մարդ, բնակչության խտությունը կազմում է 253 մարդ/կմ²։ Զբաղեցնում է 53 կմ² տարածք։ Փոստային ինդեքսն է՝ 85028։ Հեռախոսային կոդը՝ 0972։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կուսկա (Իրմեսի վտակ)

Կուսկա (ռուս.՝ Кукса), գետ Ռուսաստանում, հոսում է Իվանովոյի մարզում։


== Աշխարհագրություն ==
Գետաբերանը տեղակայված է Իրմես գետի աջ ափում՝ 47 կմ հեռավորության վրա։ Գետի երկարությունը 12 կմ է։ Հոսում է հյուսիսում բաց տարածքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Հյուսիսային Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032630
Հիդրոլոգիական ուսումնասիրությունների կոդը - 110003263
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խմելնիցկոե (ավան, Տուլչինի շրջան)

Անվան այլ կիրառումների համար տե՛ս՝ ԽմելնիցկոեԽմելնիցկոե (ուկրաիներեն՝ Хмельницьке), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Խմելնիցկոե ավանում բնակվում էր 0 մարդ։ Բնակավայրը զբաղեցնում է 0,007 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բերյոզովկա (գյուղ, Ուստինովի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Բերյոզովկա գյուղում բնակվում էր 908 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլեգ Սոկոլով

Օլեգ Սոկոլով (ռուս.՝ Оле́г Миха́йлович Соколо́в, ապրիլի 20, 1937(1937-04-20) - փետրվարի 25, 2016(2016-02-25)), խորհրդային և ռուսական դիվանագետ։ Արտակարգ և լիազոր դեսպան:


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1960): Աշխատել է ԱԳՆ կենտրոնական ապարատում և արտերկրում։ ԱՄՆ-ում ԽՍՀՄ դեսպանատանը տարբեր պաշտոններ է զբաղեցրել։

1987 թվականի նոյեմբերի 12-ից-1990 թվականի հոկտեմբերի 30-ը՝ Ֆիլիպինների Հանրապետությունում ԽՍՀՄ արտակարգ և լիազոր դեսպան։
1990 թվականի հոկտեմբերի 30-ից-1992 թվականի փետրվարի 17-ը՝ Կորեայի Հանրապետությունում ԽՍՀՄ արտակարգ և լիազոր դեսպան, ապա (1991 թվականից) Ռուսաստանի Դաշնության։
1992–1995 թվականներին՝ Ռուսաստանի ԱԳՆ զինաթափման և ռազմական տեխնոլոգիաների վերահսկողության դեպարտամենտի տնօրեն:
1995 թվականի մարտի 24-ից-1999 թվականի մարտի 18-ը՝ Վիեննայի (Ավստրիա) միջազգային կազմակերպություններում Ռուսաստանի Դաշնության մշտական ներկայացուցիչ։1999 թվականից անցել է թոշակի։
Ամուսնացած է, ունի երեք երեխա:


== Պարգևներ և կոչումներ ==
Պարգևատրվել է «Պատվո նշան» շքանշանով և «Աշխատանքային խիզախության համար» մեդալով:


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Ես դերասանուհի եմ

«Ես դերասանուհի եմ» (ռուս.՝ «Я — актриса»), խորհրդային կենսագրական ֆիլմ, որը նկարահանել է ռեժիսոր Վիկտոր Սոկոլովը «Լենֆիլմ» կինոստուդիայում։


== Սյուժե ==
Ֆիլմը ներկայացնում է ռուս դերասանուհի Վերա Կոմիսարժևսկայայի կյանքի պատմությունը։


== Դերերում ==
Նատալյա Սայկո – Վերա Կոմիսարժևսկայա
Օլեգ Բաբիլով – Անտոն Չեխով
Աֆանասի Կոչետկով – Մաքսիմ Գորկի
Պյոտր Մերկուրյով – Վսեվոլոդ Մեյերխոլդ
Յուրի Ցվետով – Ֆեոդոր Կոմիսարժևւսկի, հայրը
Թամարա Աբրոսիմովա – Մարիա Կոմիսարժևսկայա, մայրը
Կոնստանտին Ադաշևսկի – Ստանիսլավսկի
Գրաժինա Բայկշտիտե – Նադեժդա Սկարսկայա, Վերայի քույրը
Վլադիմիր Կոռենև – Ն. Պ. Ռոշչին-Ինսարով, Ալեքսանդրիայի թատրոնի դերասան
Մարկ Նիկելբերգ – անտրեպրեներ
Բրունո Ֆրեյնդլիխ – Վլադիմիր Նիկոլաևիչ Դավիդով, թատրոնների ղեկավար
Կարինա Մորիտց – Նադեժդայի դուստրը


== Քննդատների արձագանքներ ==
«Советский экран», № 23, դեկտեմբեր 1980, Ռիմա Կրեչետովա, «Ոգեշնչման գինը» (ռուս․՝ «Цена вдохновения»)
«Правда», 12 ապրիլի 1980, Վ. Գ. Կոմիսարժևսկի, «Գրողը և դերասանուհին» (ռուս․՝ «Писатель и актриса»)


== Ծանոթագրություններ ==


== Արտաքին հղումներ ==
Ես դերասանուհի եմ(անգլ.) ֆիլմը Internet Movie Database կայքում
Ճապոնիայի գետեր

Ճապոնիայի  գետերը, իրենց կղզու դիրքի պատճառով չափազանց  համեստ են։ Ավելի քան 260 (ճապ.՝ 川, гава) գետեր ունեն 20 կիլոմետր երկարություն, ավազանի մակերեսները՝ 150 կմ² , իսկ դիֆերենցիալ բարձունքների միջև տարբերությունը 100 մետրից  ավելին է։ Մոգամին, Ֆուձին և Կուման համարվում են Ճապոնիայի երեք ամենաարագ գետերը։
Ճապոնիայի բնորոշ գետերը սկիզբ են առնում  լեռներում, վերին հատվածներում ունեն խորը V- աձև հովիտներ և  ստորին հատվածներում ձևավորվում են ալյուրիալային հարթավայրեր, որոնք թույլ են տալիս ճապոնացիներին մշակել բրնձի դաշտեր և ստեղծել քաղաքներ։
Ճապոնիայում ամենաերկար գետը Սինանոն է, որը հոսում է Նագանոից  մինչև Նիիգատա։ Խոշոր գետերը՝ ջրահավաք ավազաններով մոտավորապես 10 000 կմ²,  հանդիսանում է Սինանոն (367 կմ), Տոնեգավան (322 կմ) և  Կիտակամին (249 կմ) Հոնսյու կղզու վրա, նաև Իսիկարին (268 կմ)  Հոկայդո կղզու վրա։


== Տես նաև ==
Ճապոնիայի Աշխարհագրությունը


== Արտաքին հղումներ ==
Реки Японии


== Ծանոթագրություններ ==